Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: nyújtja be [Vht. 6. § (2) bekezdése, az államigazgatási eljárás általános szabályairól szóló 1957. évi IV. törvény
Paragraph Index: 2017

(4) Az elszámolási csekket a kitöltött PF.5 számú csekkbeváltási megbízás-nyomtatványhoz csatolva kell a csekkbirtokosnak benyújtania számlavezető hitelintézetéhez e rendelkezés 28. §-ának (2) bekezdésében meghatározottak megléte esetén. A nyomtatvány két példányos, adatait a csekken szereplő adatok alapján kell kitölteni. (Ha a benyújtott csekk sorszáma hosszabb hat karakternél, akkor azt a közlemény rovatban kell feltüntetni, s a bizonylatot egyedi sorszámmal kell ellátni.) Az 1. számú példány a csekk összegének beszedésére vonatkozó eredeti megbízás a hitelintézet részére, amelyhez a csekket csatolni kell, majd ezeket a hitelintézetnek továbbítania kell a csekket kibocsátó bankszámláját vezető hitelintézet részére. A 2. számú példány a csekkbirtokos számlatulajdonos saját példánya, amelyen az átvevő hitelintézet — külön kérésre — igazolja a csekk átvételét.

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes